KCE ยังโดดเด่น
ด้วยบทวิเคราะห์คาดค่าเงินบาทในไตรมาส 3/2561 ที่อ่อนค่าลงกว่าครึ่งปีแรก และราคาทองแดงที่ต่ำสุดในรอบ 4 ปี จะผลักกำไรของ KCE ให้เติบโตร้อยละ 28 จากไตรมาสก่อน และกำไรจะเติบโต ร้อยละ 15 จากงวดเดียวกันของปีก่อน
4 พ.ย. 2561

คุณค่าบริษัท
ด้วยบทวิเคราะห์คาดค่าเงินบาทในไตรมาส 3/2561 ที่อ่อนค่าลงกว่าครึ่งปีแรก และราคาทองแดงที่ต่ำสุดในรอบ 4 ปี จะผลักกำไรของ บริษัท เคซีอี อีเลคโทรนิคส์ จำกัด (มหาชน) หรือ KCE ให้เติบโตร้อยละ 28 จากไตรมาสก่อน และกำไรจะเติบโต ร้อยละ 15 จากงวดเดียวกันของปีก่อน
ผลดังกล่าวทำให้คาดการณ์กันว่า ณ ไตรมาส 3/2561 ถือเป็นจุดเด่นของ KCE เนื่องจากคิดว่าเป็นจุดแข็งที่ยังเชื่อว่ายังแข็งแรงอยู่คือปริมาณ Order งาน โดยเฉพาะอย่างยิ่งจากสหรัฐฯ ที่ทาง KCE สามารถใช้โอกาสได้รับออเดอร์แทนจีนจากสงครามการค้าระหว่างสหรัฐฯ กับจีน นั่นคือ
ในปี 2561 มองว่ายังสามารถเติบโตได้ราวร้อยละ 10 ตามที่ผู้บริหาร KCE ประเมิน แม้ว่าอุปสงค์ของ PCB Auto จะดูชะลอตัวลงตามที่ผู้บริหาร KCE ให้ความเห็นไว้ก็ตาม
นอกจากนี้ สินค้าที่ผลิตในไลน์ของ HDI จะมี Scrap อยู่มาก ทว่า KCE ก็สามารถจะเพิ่ม Capacity ให้สูงขึ้นเพื่อชดเชย อีกทั้ง Trade War ระหว่างสหรัฐฯ กับจีน ได้ส่งผลดีต่ออุตสาหกรรมต้นน้ำด้านอิเล็กทรอนิกส์ไหลมาทาง KCE America มากขึ้น
นอกจากนี้ มองว่าราคาทองแดงในไตรมาส 3/2561 ที่ต่ำมาก จะยังคงอยู่ในโซนที่ต่ำอยู่ต่อไปจนถึงสิ้นปีนี้จากอุปสงค์ของภาคการผลิตอุตสาหกรรมที่ลดลงของจีน อย่างไรก็ดี มองว่าค่าเงินบาทที่อ่อนลงในไตรมาส 3/2561 จะผันผวนขึ้นในช่วงที่เหลือของปี เนื่องจากผลตอบแทนของพันธบัตรสหรัฐขยับเกินร้อยละ 3 แบบถาวร จากที่ยกเลิกการให้ความสำคัญ Neutral Rate หรืออัตราดอกเบี้ยที่เหมาะสมต่อเศรษฐกิจของธนาคารกลางสหรัฐ วิกฤตตลาดเกิดใหม่ที่เกิดขึ้นเป็นครั้งคราว และการเลือกตั้งใหญ่ในประเทศไทย
ที่สำคัญ KCE ถือเป็นบริษัทพื้นฐานแข็งแกร่ง เนื่องจากผลประกอบการเติบโตสม่ำเสมอจากปี 2557 ถึงปัจจุบัน โดยในปี 2557 บริษัทมีกำไรสุทธิ 2,109.77 ล้านบาท ต่อมาในปี 2558 บริษัทมีกำไรสุทธิ 2,240.11 ล้านบาท ขณะที่ในปี 2559 บริษัทมีกำไรสุทธิ 3,038.75 ล้านบาท ส่วนในปี 2560 บริษัทมีกำไรสุทธิ 2,544.50 ล้านบาท และในงวด 6 เดือน สิ้นสุดวันที่ 30 มิ.ย. 2561 บริษัทมีกำไรสุทธิ 1,074.71 ล้านบาท
ในขณะที่นักวิเคราะห์ บล.ทรีนีตี้ แนะนำ KCE เป็น “ซื้อ” ด้วยราคาเป้าหมาย 50 บาท
…
ผู้ถือหุ้นรายใหญ่
รายชื่อกรรมการ